Document ID: 32007R1282

KOMISIJAS REGULA (EK) Nr. 1282/2007
(2007. gada 30. oktobris),
ar ko paredz atkāpi no Regulas (EEK) Nr. 3149/92 attiecībā uz 2007. gada pārtikas sadales plāna izpildes perioda noslēgumu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1987. gada 10. decembra Regulu (EEK) Nr. 3730/87, ar ko nosaka vispārīgos noteikumus pārtikas piegādei no intervences uzkrājumiem izraudzītām organizācijām izdalīšanai Kopienas vistrūcīgākajām personām (1), un jo īpaši tās 6. pantu,
tā kā:
(1)
Saskaņā ar 3. panta 1. punktu Komisijas 1992. gada 29. oktobra Regulā (EEK) Nr. 3149/92, ar ko nosaka sīki izstrādātus noteikumus pārtikas piegādei no intervences krājumiem vistrūcīgākajām personām Kopienā (2), ikgadējā pārtikas sadales plāna izpildes periods beidzas nākamā gada 31. decembrī pēc attiecīgā plāna pieņemšanas gada.
(2)
Ar Komisijas Regulu (EK) Nr. 1539/2006 (3) ir pieņemts plāns, kura izpildes periods beidzas 2007. gada 31. decembrī.
(3)
Labības un piena produktu tirgos 2006./2007. tirdzniecības gadā ir izveidojušies ārkārtēji apstākļi, kuru rezultātā tika apgrūtināta piegādes līgumu izpilde attiecībā uz 2007. gada plānā Itālijai piešķirtajām 61 232,50 tonnām labības, 1 618 tonnām sviesta un 10 991 578euro sausā vājpiena mobilizācijai tirgū un Francijai piešķirtajām 4 000 tonnām sviesta un 10 miljoniem euro sausā vājpiena mobilizācijai tirgū. Lai nodrošinātu Regulā (EK) Nr. 1539/2006 paredzētā plāna izpildi, ikgadējā plāna noslēguma datums jāpārceļ uz 2008. gada 29. februāri.
(4)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Atkāpjoties no Regulas (EEK) Nr. 3149/92 3. panta 1. punkta, 2007. gada plānu attiecībā uz Itālijai piešķirtajām 61 232,50 tonnām labības, 1 618 tonnām sviesta un 10 991 578euro sausā vājpiena mobilizācijai tirgū un Francijai piešķirtajām 4 000 tonnām sviesta un 10 miljoniem euro sausā vājpiena mobilizācijai drīkst īstenot līdz 2008. gada 29. februārim.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 30. oktobrī

Labels: 17
19
0
3
15